રાજ્યભરમાં વિશ્વ યોગ દિવસની ઉજવણીની તૈયારીઓ જોરશોરથી શરૂ થઈ ચૂકી છે. અમદાવાદ શહેરમાં યોગ દિનની ઉજવણી જીએમડીસી ગ્રાઉન્ડ સહિત રાજ્યની તમામ શાળા અને કોલેજોમાં થઈ રહી છે. ત્યારે પાંચ દિવસ માટે યોગ અંગેની તાલીમ શહેરમાં ૫૫ સ્થળોએ ૧૬થી ૨૦ જૂન દરમિયાન સવારે ૬થી ૭ કલાક દરમિયાન અપાશે. શિવાનંદ આશ્રમ, પ્રીતમનગર અખાડો, યુનિવર્સિટી ગ્રાઉન્ડ, વલ્લભભાઈ પટેલ સ્મારક સહિતનાં સ્થળોએ ૫ િદવસીય તાલીમ શિક્ષકોને અપાયા બાદ સમગ્ર શહેર ૨૧મીએ સવારે યોગમય બનશે.